Babelscape/SREDFM huggingface dataset:
Μιλούτιν Σάβιτς Γκαρασάνιν

Ο Χατζή Μιλούτιν Σάβιτς Γκαρασάνιν ("σερβικά : Милутин Савић Гарашанин") (1762 - 1842) ήταν σέρβος επαναστάτης, συμμετείχε στις δύο Σερβικές επαναστάσεις στις αρχές του 19ου αιώνα. Ήταν μέλος του συμβουλίου της επικρατείας κατά την βασιλεία του πρίγκιπα Μίλος Ομπρένοβιτς. Γιος του ήταν ο Ίλιγια Γκαρασάνιν και εγγονός του ο Μιλούτιν Γκαρασάνιν (1845-1898), ένας από τους ιδρυτές και τους ηγέτες του Προοδευτικού κόμματος, συνολικά είχε τρεις γιους και δύο κόρες.

Η οικογένειά του μετοίκησε από το Μαυροβούνιο στην Σερβία και το Γκαράσι όπου γεννήθηκε ο ίδιος. Πατέρας του ήταν ο "Σάββα "Σάβιτσα" Μπόσκοβιτς" κι παππούς του ο Βουσκασίν Μπόσκοβιτς Κνεζ του Μπόσκοβιτς.

Πήρε μέρος στον Αυστρο-τουρκικό πόλεμο μαζί με τον Καραγιώργη Πέτροβιτς. Επίσης συμμετείχε σε μάχες στην πρώτη και στην δεύτερη σερβική επανάσταση, ενώ ταξίδεψε και στους Άγιους τόπους, Ιερουσαλήμ.Το 1842 πήρε μέρος στην εξέγερση κατά του πρίγκιπα όπου σκοτώθηκε ο γιος του Λουκάς.
Τιμ Έεκμαν

Ο Τιμ Έεκμαν (ολλανδικά: Tim Eekman) είναι Ολλανδός ποδοσφαιριστής, γεννημένος στις 5 Αυγούστου 1991 στο Ρίντερκερ της Ολλανδίας και αγωνίζεται στην Εξέλσιορ Ρότερνταμ.
BBC One

250px|right|thumb|Η κεραία απ' όπου εξέπεμπε για πρώτη φορά σήμα το BBC One. Η κεραία βρίσκεται στο κτήριο "Alexandra Palace".

Το BBC One είναι το πρώτο και κυριότερο τηλεοπτικό κανάλι του BBC στο Ηνωμένο Βασίλειο, στη Νήσο του Μαν και στις Αγγλονορμανδικές Νήσους. Ξεκίνησε να εκπέμπει στις 2 Νοεμβρίου 1936 ως "BBC Television Service (Τηλεοπτική Υπηρεσία του BBC)" και ήταν το πρώτο κανάλι το οποίο είχε υψηλή, για την εποχή, ανάλυση εικόνας. Μετονομάστηκε σε "BBC TV" το 1960, μέχρι τo 1964 όπου ξεκίνησε να εκπέμπει και το "BBC 2", οπότε το BBC TV έγινε "BBC 1" με την σημερινή του ονομασία να την παίρνει το 1997 (αντικαθιστώντας τον αριθμό 1 στη λέξη One).

Τα έσοδα του καναλιού για τη διετία 2012-13 ήταν 1.14 δισεκατομμύρια λίρες Αγγλίας. Το κανάλι χρηματοδοτείται από το τέλος τηλεόρασης όπως και τα υπόλοιπα κανάλια του BBC. Το BBC One έχει την περισσότερη τηλεθέαση από κάθε άλλο κανάλι του Ηνωμένου Βασιλείου.

Από τον Ιούνιο του 2013 διευθύντρια του καναλιού είναι η Σαρλότ Μουρ.
Στέφαν Μάρκοβιτς

Ο Στέφαν Μάρκοβιτς ("σερβικά : Стефан Марковић") (Ζεμούν, 26 Δεκεμβρίου 1804 - Βιέννη , 29 Νοεμβρίου 1864 ) ήταν Σέρβος πολιτικός και μέλος της Σερβικής επιστημονικής εταιρείας.

Φοίτησε σε δημοτικό σχολείο στο Ζεμούν το 1815, γυμνάσιο πήγε στο Κάρλοβιτς το 1821. Σπούδασε στο Πανεπιστήμιο της Αυστρίας το 1834. Στη Σερβία επέστρεψε το 1834 κι διορίσθηκε γραμματέας του δικαστηρίου στο Κραγκούγιεβατς το 1834, και από το 1835. είναι μέλος της κυβέρνησης και υπουργός του γραφείου του πρωθυπουργού το 1835.

Διευθυντής του γραφείου του πρίγκιπα έγινε στις 28 Σεπτεμβρίου του 1837, και γενικός γραμματέας στην κυβέρνηση του 1839. Στις 27 Μαΐου το 1842 έγινε μέλος της Σερβικής επιστημονικής εταιρείας (πρόδρομος της Ακαδημίας), και του προέδρου της από το 1854 μέχρι το 1857. 

Ο Μάρκοβιτς ήταν υπουργός δικαιοσύνης και παιδείας από τις 21 Δεκεμβρίου 1854 έως τις 29 Μαΐου 1856 και από τις 16 Σεπτεμβρίου 1856 έως τις 19 Ιουνίου 1857. Ήταν αναπληρωτής υπουργός εξωτερικών από τις 29 Μαΐου έως τις 16 Σεπτεμβρίου 1856, υπουργός εξωτερικών από τις 19 Ιουνίου 1857 έως την 31 Μαρτίου το 1858. Μετά την επιστροφή του πρίγκιπα Μίλος Ομπρένοβιτς στη Σερβία εγκατέλειψε τη χώρα.

Πέθανε στη Βιέννη το 1864. Ανιψιός του ήταν Άντρα Νίκολιτς.
Bedtime Stories

Το Bedtime Stories (Παραμύθια) είναι το έκτο στούντιο άλμπουμ από την Αμερικανίδα τραγουδίστρια - τραγουδοποιό Μαντόνα και κυκλοφόρησε στις 25 Οκτωβρίου 1994 από την Maverick Records. Η Μαντόνα συνεργάστηκε με τους Dallas Austin, Babyface, Dave "Jam" Hall και Nellee Hooper, αποφασίζοντας να κατευθυνθεί σε ποιο R&B ρυθμούς. Επίσης, προσπάθησε να μαλακώσει την εικόνα της μετά από την απελευθέρωση πολλών σεξουαλικών έργων στις αρχές της δεκαετίας.

Το άλμπουμ είναι εμπνευσμένο από το σύγχρονο R&B και τα νέα jack swing, για την ανάπτυξη ενός γενικά πιο mainstream, radio-friendly ήχου. Όπως και το Erotica (1992), το Bedtime Stories διερευνά λυρικά θέματα για αγάπη, θλίψη και ρομαντισμό με πιο μειωμένη σεξουαλική προσέγγιση. Οι κριτές το χαρακτήρισαν ως αυτοβιογραφικό.
Γιόρντι Ντέκερς

Ο Γιόρντι Ντέκερς (ολλανδικά:) είναι Ολλανδός ποδοσφαιριστής, γεννημένος στις 20 Ιουνίου 1989 στο Αλμέρε της Ολλανδίας και αγωνίζεται στην Εξέλσιορ Ρότερνταμ.
Αντίλ Αουάσαρ

Ο Αντίλ Αουάσαρ (ολλανδικά:Adil Auassar) είναι Ολλανδός-Μαρικονός ποδοσφαιριστής, γεννημένος στις 6 Οκτωβρίου 1986 στο Ντόρντρεχτ της Ολλανδίας και αγωνίζεται στην ΣΜΦ Εξέλσιορ.
Conspiracy of One

Το "Conspiracy of One" είναι το έκτο άλμπουμ του αμερικάνικου συγκροτήματος The Offspring. Κυκλοφόρησε στις 14 Νοεμβρίου 2000 από την Columbia Records. Γράφτηκε μετά το τέλος της περιοδείας για την προώθηση του "Americana". Η μπάντα εκείνη την εποχή υποστήριζε την διακίνηση μουσικής μέσω του ίντερνετ και σχεδίαζε να κυκλοφορήσει το άλμπουμ online πριν την σχεδιασμένη ημέρα κυκλοφορίας . Η Columbia τους απείλησε με μήνυση και αυτό δεν έγινε ποτέ.

Το "Conspiracy of One" ντεμπουτάρισε στο νούμερο 9 του Billboard 200. Την πρώτη εβδομάδα κυκλοφορίας πωλήθηκαν 125.000 αντίτυπα. Από το άλμπουμ βγήκαν 3 singles: "Original Prankster", "Want You Bad" και "Million Miles Away". Για την προώθηση του η μπάντα διεξήγαγε μια παγκόσμια περιοδεία. Το Conspiracy of One ήταν το τελευταίο άλμπουμ των The Offspring με τον ντράμερ Ron Welty, αφού έφυγε στις αρχές του 2003 για να αφοσιωθεί στην άλλη του μπάντα Steady Ground. Αν και δεν ήταν όσο πετυχημένο όσο και το "Americana", ανακηρύχθηκε πλατινένιο από την RIAA και πούλησε 5,5 εκατομμύρια αντίτυπα παγκοσμίως.
Ούκερ

μικρογραφία|Ο ποταμός Ούκερ κοντά στο Τόργκελοβ
Ο Ούκερ ή Ούεκερ ("Uecker" [ˈʏkər]) είναι ποταμός στα ΒΑ κρατίδια της Γερμανίας Βραδεμβούργο και Μεκλεμβούργο-Δυτική Πομερανία. Η πηγή του βρίσκεται στον δήμο Ούκερμαρκ, κοντά στο χωρίο Άλτ-Τέμμεν. Ρέει προς τα βόρεια περνώντας μέσα από τις λίμνες Ομπερούκερσι, Μογένσε και Ούντερρουκερσι, όπου βρίσκεται η παλιά πόλη Πρένζλαου. Κοντά στο μικρό χωριό Νίντεν (το σύνορο ανάμεσα στο Βραδεμβούργο και την Πομερανία) η ονομασία του ποταμού αλλάζεται από Ούκερ σε Ούεκερ. Ρέει ακόμα περισσότερο προς τα βόρεια διαρρέοντας τις πόλεις Πασεβάλκ και Τόργκελοβ, και έπειτα αριστερά του βρίσκεται το Εγκέσιν. Εκεί ο ποταμός Ράντοβ εκβάλλει στον Ούκερ. Στο Ουέκερμουντε, ο ποταμός ρέει προς την λιμνοθάλασσα Στσέτζιν και εκβάλλει στη Βαλτική μέσω των ποταμών Πεένεστρομ, Σβίνα και Τζβίνα. Έχει λεκάνη απορροής 2.200 τετραγωνικά χλμ και μήκος 102 χλμ.

Το όνομα "Ούεκερ" προέρχεται από την Πολαβιανή λέξη vikru/vikrus που σημαίνει "γρήγορος". Ο ποταμός έδωσε την ονομασία του στην ιστορική περιοχή Ούκερμαρκ καθώς και στους δήμους Ούκερμαρκ και Ούεκερ-Ράντοβ.
Γεώργιος Ανδρεάδης

Ο Γεώργιος Ανδρεάδης (Φλώρινα, 1916 - 21 Φεβρουαρίου 2009) ήταν Έλληνας δικηγόρος και πολιτικός. Υπηρέτησε ως βουλευτής Φλώρινας με την ΕΡΕ και κατόπιν με τη Νέα Δημοκρατία.
Πορτοκαλί Επανάσταση

Η Πορτοκαλί Επανάσταση (Ουκρανικά: "Помаранчева революція", "Pomarancheva revolyutsiya") ήταν μια σειρά διαμαρτυριών και πολιτικών γεγονότων που έλαβαν χώρα στην Ουκρανία από τα τέλη Νοέμβριου 2004 ως τον Ιανουάριο του 2005, ως άμεσο επακόλουθο της επαναληπτικής διαδικασίας των προεδρικών εκλογών της Ουκρανίας του 2004. Οι διαμαρτυρίες πραγματοποιήθηκαν από οπαδούς της πλευράς του Βίκτορ Γιούσενκο, οι οποίοι υποστήριζαν πως οι εκλογές αμαυρώθηκαν από εκτεταμένη διαφθορά, εκφοβισμό ψηφοφόρων και άμεση εκλογική νοθεία από την πλευρά του Βίκτορ Γιανουκόβιτς. Ο χαρακτηρισμός "«Πορτοκαλί»" ("Помаранчева") οφείλεται στο χρώμα το οποίο υιοθέτησε το πολιτικό στρατόπεδο του Γιούσενκο, κατά τη διάρκεια της εκλογικής διαδικασίας. 

Το Κίεβο, η ουκρανική πρωτεύουσα, ήταν το επίκεντρο της εκστρατείας του κινήματος της πολιτικής αντίστασης, με χιλιάδες διαδηλωτές που διαδήλωναν καθημερινά. Σε εθνικό επίπεδο, η δημοκρατική επανάσταση τονίστηκε από μια σειρά πράξεων πολιτικής ανυπακοής, καθιστικές διαμαρτυρίες, και γενικές απεργίες που οργανώθηκαν από το κίνημα της αντιπολίτευσης.

Οι διαμαρτυρίες είχαν παρακινηθεί από τις εκθέσεις διαφόρων εγχώριων και ξένων παρατηρητών των εκλογών, καθώς και από την ευρέως διαδεδομένη αντίληψη του κοινού ότι τα αποτελέσματα των επαναληπτικών εκλογών της 21ης ​​Νοεμβρίου 2004 μεταξύ των κορυφαίων υποψηφίων Γιούσενκο και Γιανουκόβιτς ήταν στημένα από τις αρχές υπέρ του τελευταίου. Οι διαμαρτυρίες σε εθνικό επίπεδο πέτυχαν όταν τα αποτελέσματα των αρχικών επαναληπτικών εκλογών ακυρώθηκαν, καθώς και διατάχθηκε ακόμη μία επαναληπτική ψηφοφορία από το Ανώτατο Δικαστήριο της Ουκρανίας για τις 26 Δεκεμβρίου 2004. Κάτω από εξονυχιστικό έλεγχο από τους εγχώριους και διεθνείς παρατηρητές, οι δεύτερες επαναληπτικές εκλογές κηρύχθηκαν «δίκαιες και ελεύθερες». Τα τελικά αποτελέσματα έδειξαν μια σαφή νίκη για τον Γιούσενκο, ο οποίος έλαβε περίπου το 52% των ψήφων, σε σύγκριση με το 44% του Γιανουκόβιτς. Ο Γιούσενκο ανακηρύχθηκε ο επίσημος νικητής και με την ανάληψη των καθηκόντων του στις 23 Ιανουαρίου 2005 στο Κίεβο, η Πορτοκαλί Επανάσταση τελείωσε.

Το 2010 ο Γιανούκοβιτς έγινε ο διάδοχός του Γιουσένκο ως πρόεδρος της Ουκρανίας, αφού η Κεντρική Εκλογική Επιτροπή και διεθνείς παρατηρητές δήλωσαν ότι είχε διεξάγει δίκαια τις προεδρικές εκλογές του 2010.

Στα χρόνια που ακολούθησαν την Πορτοκαλί Επανάσταση, ο όρος χρησιμοποιήθηκε στη Ρωσία και τη Λευκορωσία ως μια αρνητική συσχέτιση.
Γεώργιος Β. Γεωργιάδης

Ο Γεώργιος Β. Γεωργιάδης (1906 - Σεπτέμβριος 1984) ήταν Έλληνας νομικός, πολιτευτής της Αριστεράς που αργότερα προσχώρησε στην ΕΠΕΚ του Πλαστήρα.
Γιαν Κοψίβα

Ο Γιαν Κοψίβα ήταν Τσεχοσλοβάκος προπονητής ποδοσφαίρου της προπολεμικής περιόδου, ο οποίος για πολλά χρόνια εργάστηκε στην Ελλάδα.
Ντέρμπι του Ρότερνταμ

Το Ντέρμπι του Ρότερνταμ είναι η αγωνιστική αντιπαλότητα ανάμεσα στις 3 ομάδες του Ρότερνταμ: την Φέγενορντ, την Σπάρτα Ρότερνταμ και την Εξέλσιορ. Το Ρότερνταμ είναι η μόνη πόλη στην Ολλανδία που φιλοξενεί 3 ομάδες.

Παλιά το ντέρμπι είχε μεγάλη αντιπαλότητα, αλλά τα πρόσφατα χρόνια έχει χάσει την αξία του, λόγω των διαφορετικών κατηγοριών που αγωνίζονται.
Ντάνιελ Σπέκχαρντ

Ο Ντάνιελ Σπέκχαρντ (1959) είναι Αμερικανός διπλωμάτης και τραπεζίτης.

Σπούδασε οικονομικά. Υπηρέτησε στην πρεσβεία των ΗΠΑ στην Βαγδάτη, ως πρέσβης των ΗΠΑ στη Λευκορωσία καθώς και ως βοηθός γενικός γραμματέας του ΝΑΤΟ. Το 2008 ανέλαβε πρέσβης στην Ελλάδα, θέση στην οποία παρέμεινε μέχρι και το 2010. Ένα χρόνο μετα την αποχώρησή του, και συγκεκριμένα την 1η Φεβρουαρίου 2011, ανέλαβε πρόεδρος του διοικητικού συμβουλίου της Proton Bank, συμφερόντων του Λαυρέντη Λαυρεντιάδη, θέση από την οποία και παραιτήθηκε στις 19 Αυγούστου 2011.
New York City Boy

"New York City Boy" είναι ένα single των Pet Shop Boys
Ιτατί Καντοράλ

Η Ιτατί Καντοράλ ("Itatí Cantoral Zucchi", 13 Μαΐου 1975) είναι Μεξικανή ηθοποιός που παίζει κυρίως σε τηλενουβέλες. Έγινε ευρέως γνωστή με το ρόλο της κακιάς "Σοράγια Μοντενέγκρο" στην επιτυχημένη τηλεοπτική σειρά του 1995, "Η Μαρία της Γειτονιάς". Έχει παίξει σε πολλές τηλενουβέλες και αρκετές ταινίες.
Κάρεν Μπλίξεν

thumb|250px|Η Κάρεν Μπλίξεν το 1959
Η Κάρεν φον Μπλίξεν-Φίνεκε ("Karen von Blixen-Finecke", 17 Απριλίου 1885 - 7 Σεπτεμβρίου 1962), γεννημένη Κάρεν Κρίστενζε Ντίνεσεν ("Karen Christenze Dinesen"), είναι Δανή συγγραφέας. Υπέγραφε στην αρχή με το αντρικό ψευδώνυμο «Ισακ Ντίνεσεν», ενώ είχε και τα καλλιτεχνικά ψευδώνυμα Οσκεόλα και Πιερ Αντρεζέλ. Είναι περισσότερο γνωστή για το έργο της "Πέρα από την Αφρική", μια εξιστόρηση των χρόνων που έζησε στην Κένυα και μία από τις ιστορίες της, "Η γιορτή της Μπαμπέτ", οι οποίες και οι δύο έχουν μεταφερθεί στον κινηματογράφο με ταινίες που έχουν κερδίσει όσκαρ. Επίσης είναι γνωστή για το έργο της "Επτά γοτθικές ιστορίες".
Λουσατιανός Νάισσε

Ο Λουσατιανός Νάισσε ή Νίσα (τσέχικα: Lužická Nisa, γερμανικά: Lausitzer Neiße, πολωνικά: Nysa Łużycka) είναι ποταμός της Κεντρικής Ευρώπης. Πηγάζει από τα όρη Γίζερα της Τσεχίας, κοντά στο Νόβα Βες ναντ Γίσοου, φτάνοντας στο τριεθνές σύνορο με την Πολωνία και τη Γερμανία στο Τσίταου έχοντας ήδη διανύσει 54 χλμ. και σχηματίζει αργότερα τα Πολωνογερμανικά σύνορα για περίπου 198 χλμ. Ο Νίσα έχει συνολικό μήκος 252 χλμ. και λεκάνη απορροής 4.297 τετραγωνικά χλμ. Είναι αριστερός παραπόταμος του Όντερ, στον οποίο ρέει βόρεια των πόλεων Γκούμπεν και Γκούμπιν. Αυτές αποτελούσαν ως το 1945 ενιαία πόλη, που χωρίστηκε κατά την επαναχάραξη των Πολωνογερμανικών συνόρων στη βάση της συμφωνίας του Πότσδαμ της 2ας Αυγούστου 1945 μετά το τέλος του Β΄ Παγκοσμίου Πολέμου. Μαζί με τον Όντερ, ο Νάισσε έγινε μέρος των δυτικών πολωνικών συνόρων με τη Γερμανία ως γραμμή Όντερ-Νάισσε, και οριοθετεί το νότιο γερμανοπολωνικό σύνορο.

Η λεκάνη απορροής του Νάισσε καλύπτει 4.403 τ.χλμ. συνολικά, εκ των οποίων τα 2.201 είναι σε πολωνικό έδαφος και το μεγαλύτερο μέρος του υπόλοιπου βρίσκεται στη Γερμανία. 

Είναι ο μεγαλύτερος και ο πιο ενυδατωμένος ποταμός από τους τρεις Νάισσε (οι άλλοι δύο είναι ο Ανατολικός Νάισσε ( και ) και ο Μαινόμενος Νάισσε (πολωνικά: "Nysa Szalona", γερμανικά: "Wütende Neiße" ή "Jauersche Neiße")). Συνήθως είναι γνωστός ως Νάισσε.
Ροζέ Βαγιάν

Ο Ροζέ Βαγιάν (Roger Vailland, 1907-1965) ήταν Γάλλος μυθιστοριογράφος και δοκιμιογράφος.

Σπούδασε στην École normale supérieure, προσχώρησε στον σουρρεαλισμό και υπήρξε συνεκδότης του πρωτοποριακού περιοδικού «Le Grand Jeu» (Το Μεγάλο Παιχνίδι). Το 1928 εγκαταλείπει τον σουρρεαλισμό και αναλαμβάνει δημοσιογραφικές αποστολές στην Αιθιοπία και την Αλβανία. Τα ναρκωτικά και οι εύκολοι έρωτες χαρακτηρίζουν την περίοδό του αυτή. 

Το 1942 εντάσσεται στην γκωλική αντίσταση και γράφει το πρώτο του μυθιστόρημα, το "Παράξενο παιχνίδι" που κερδίζει το «Διασυμμαχικό βραβείο» το 1945. Το 1952 γίνεται μέλος του γαλλικού κομμουνιστικού κόμματος, από το οποίο όμως αποχωρεί το 1956, μετά την εισβολή των Σοβιετικών στην Ουγγαρία. 

Οι ιδεολογικές του διαφοροποιήσεις αντικατοπρίζονται στο έργο του. Μετά το ανένταχτα αντιστασιακό "Παράξενο παιχνίδι" ακολουθούν τα μαρξιστικής τοποθέτησης έργα του ενώ από τον "Νόμο" (1957) κι έπειτα, το επαναστατικό περιβάλλον εξαφανίζεται, οι ήρωές του ανήκουν σε ανώτερα κοινωνικά στρώματα και κυριαρχεί ο ατομικισμός.
Αθανάσιος Κοκκώνης

Ο Αθανάσιος Κοκκώνης (1912-1985) ήταν Έλληνας υπάλληλος συνεταιρισμού και ποιητής, με καταγωγή από το Λιτόχωρο. Χρημάτισε Δήμαρχος Λιτοχώρου από την 1η Ιουνίου 1975 ως τις 31 Δεκεμβρίου 1978.
Διοικητικό συμβούλιο των Σέρβων

thumb|right|170п|Η σφραγίδα του συμβουλίου
thumb|right|170п|Ο Ματέια Νενάντοβιτς, πρώτος πρόεδρος του συμβουλίου
Το Διοικητικό συμβούλιο των Σέρβων ("σερβικά : Правитељствујушчи совјет сербски") ήταν μια από τις κεντρικές αρχές των επαναστατών της Σερβίας, που ιδρύθηκε στις 14 Αυγούστου 1805 από την Εθνοσυνέλευση στο Μπόρακ , κατά τη διάρκεια της πρώτης σερβικής επανάστασης. Ένας από τους ιδρυτές ήταν ο ιερέας Ματέια Νενάντοβιτς και ο Γκρούζοβιτς Μπόζα (Grujović Boza), καθηγητής ιστορίας του δικαίου στο Πανεπιστήμιο του Χαρτούμ.

Η δημιουργία του συμβουλίου ήταν μια έκφραση των αναγκών του απελευθερωτικού αγώνα του σερβικού λαού στη ξένη επιρροή των μεγάλων δυνάμεων κατά τη διάρκεια της σερβικής εξέγερσης. Ο Καραγιώργης Πέτροβιτς είχε δώσει την συγκατάθεση του για την ίδρυση του, ζητώντας τη βοήθειά του για την επίλυση σύνθετων προβλημάτων εξωτερικής πολιτικής και χαρακτήρα.

Ήταν η κεντρική αρχή που ένωνε τις προσπάθειες των επαναστατών και τους ενθάρρυνε να συνεχίσουν με επιτυχία τον απελευθερωτικό αγώνα. Δημιούργησε τις βασικές προϋποθέσεις για την ταχεία οικονομική, κοινωνική και πολιτιστική ανάπτυξη της Σερβίας. 

Το διοικητικό συμβούλιο , σύμφωνα με το σχέδιο Γκρούζοβιτς, αποτελούνταν από 12 εκλεγμένους αντιπροσώπους των 12 νεχαγιέ. Ένας πρόεδρος εκλεγόταν κάθε μήνα μεταξύ των 12 αντιπροσώπων. Είχε προγραμματίσει 6 υπουργούς : των ενόπλων δυνάμεων, της οικονομίας, της δικαιοσύνη, της εκπαίδευση και εκκλησίας, εσωτερικής και εξωτερικής πολιτικής, και μία θέση γραμματέα, οι υπουργοί εισήχθησαν μόλις το 1811. Η έδρα του ήταν στο μοναστήρι Βολιάβτσα και μετά από ένα σύντομο χρονικό διάστημα στο μοναστήρι Bogovadja . 

Μετά την απελευθέρωση της Σμεντέρεβο το 1806 το συμβούλιο μετακόμισε εκεί, και στο Βελιγράδι το 1807 όπου παρέμεινε μέχρι την πτώση της εξέγερσης το 1813. Παρά το γεγονός ότι ήταν συνεχώς εκτεθειμένοι με τους αγώνες και τις προσδοκίες των Σέρβων το συμβούλιο διαδραμάτισε σημαντικό ιστορικό ρόλο στην επανάσταση της Σερβίας και της ίδιας της Σερβίας σαν ιδέα και κρατική υπόσταση.
Πανεπιστήμιο του Στραθκλάιντ

Το Πανεπιστήμιο του Στραθκλάιντ ("Αγγλ.. University of Strathclyde") εδρεύει στη Σκωτία και μαζί με πανεπιστήμιο της Γλασκώβης αποτελούν τα σημαντικότερα ανώτατα εκπαιδευτικά ιδρύματα της πόλης. Ιδρύθηκε το 1796 αλλά απέκτησε την πανεπιστημιακή του οντότητα το 1964. Η σχολή διοίκησης επιχειρήσεων κατατάσσεται μεταξύ των καλύτερων της Ευρώπης ενώ γενικότερα οι οικονομικές σπουδές που παρέχει, θεωρούνται από τις καλύτερες στη Μ.Βρετανία.
Άλφρεντ Τέννυσον

Ο Άλφρεντ Τέννυσον, 1ος βαρώνος Τέννυσον (Alfred Tennyson, 6 Αυγούστου 1809 – 6 Οκτωβρίου 1892) ήταν Άγγλος ποιητής. Παραμένει ένας από τους δημοφιλέστερους ποιητές της Αγγλίας και υπήρξε «εστεμμένος ποιητής» του Ηνωμένου Βασιλείου κατά το μεγαλύτερο διάστημα της βασιλείας της Βικτωρίας.

Γιος ιερέα, σπούδασε στο Πανεπιστήμιο του Κέιμπριτζ χωρίς να πάρει πτυχίο και πέρασε δύσκολες μέρες, αντιμετωπίζοντας οικονομικές δυσκολίες και δυσμενείς κριτικές των ποιημάτων του. Όλα αυτά μέχρι το 1850, οπότε, εκτός του ότι παντρεύτηκε τη γυναίκα που αγαπούσε, δημοσίευσε το ποίημα "In Memoriam A.H.H.", ελεγείες για τον θάνατο του Άρθουρ Χάλλαμ, συμφοιτητή του στο Κέιμπριτζ και αρραβωνιαστικού της αδελφής του. Η επιτυχία ήταν μεγάλη σε κοινό και κριτικούς και η Βικτωρία του απένειμε τον τίτλο του «δαφνοστεφούς ποιητή» (poet laureate).

Περίφημα είναι πολλά από τα σύντομα ποιήματά του, εμπνευσμένα είτε από την ελληνική αρχαιότητα (Ο "Οδυσσέας" πρωτίστως και ο "Τιθωνός"), είτε από σύγχρονά του γεγονότα, όπως "Η επέλαση της Ελαφράς Ταξιαρχίας" αναφερόμενη σε καταστροφική επιχείρηση στη μάχη της Μπαλακλάβας κατά τον Κριμαϊκό πόλεμο.

Μετά από δύο αρνήσεις δέχτηκε τελικά τον τίτλο ευγενείας που του προσφέρθηκε και το 1884 έγινε βαρώνος και μέλος της βουλής των Λόρδων. Ήταν ο πρώτος λογοτέχνης που τιμήθηκε με τίτλο ευγένειας για τα γραπτά του. 

Παρά την υποχώρηση της δημοτικότητάς του κατά τον 20ό αιώνα, η «επανανακάλυψη» του "Οδυσσέα" και η επανεκτίμηση του έργου του οδηγούν στο συμπέρασμα ότι η αξία του παραμένει διαχρονική.
Ιμπν Μπατούτα

Ο Ιμπν Μπατούτα (αραβικά: ابن بطوطة), πλήρες όνομα "Αμπού Αμπντάλα Μοχάμεντ ιντ Αμπντάλαχ λ-Λαβουάτι τ-Τανγκί ιμπν Μπατούτα", (أبو عبد الله محمد بن عبد الله اللواتي الطنجي بن بطوطة, "ʾAbū ʿAbd al-Lāh Muḥammad ibn ʿAbd al-Lāh l-Lawātī ṭ-Ṭanǧī ibn Baṭūṭah") (24 Φεβρουαρίου 1304 - 1368 ή 1369 ή 1377) ήταν Μαροκινός και Βέρβερος περιηγητής. Είναι γνωστός για τα μεγάλα ταξίδια του, καταγραφές των οποίων δημοσιεύθηκαν στο έργο του "Ρίχλα" (δηλ. «Ταξίδι»), το οποίο περιέχει πολλές και ακριβείς πληροφορίες για τις χώρες που επισκέφθηκε. Για τα ταξίδια του αποκαλείται «ο περιηγητής του Ισλάμ». Σε μια περίοδο τριάντα χρόνων, ο Ιμπν Μπαττούτα επισκέφθηκε το μεγαλύτερο τμήμα του γνωστού ισλαμικού κόσμου, καθώς και μη μουσουλμανικές περιοχές. Ταξίδευσε στη Βόρεια Αφρική, το Κέρας της Αφρικής, τη Δυτική Αφρική και την Ανατολική Ευρώπη στα δυτικά και την Μέση Ανατολή, την Νότια, Κεντρική και Νοτιοδυτική Ασία και την Κίνα στην Ανατολή, σε μια διαδρομή περίπου 120.000 χιλιομέτρων, περίπου τρεις φορές μεγαλύτερη από αυτή που διένυσε ο Μάρκο Πόλο. Ο Ιμπν Μπατούτα θεωρείται ένας από τους μεγαλύτερους περιηγητές όλων των εποχών.
Νικόλαος Στειρόπουλος

Ο Νικόλαος Στειρόπουλος (Τυχερό Έβρου, 1929-2008) ήταν Έλληνας δικηγόρος και πολιτικός, που χρημάτισε βουλευτής Έβρου.
Διόριος

Ο Διόριος είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Αν Μπροντέ

Η Αν Μπροντέ ("Anne Brontë", 17 Ιανουαρίου 1820 - 28 Μαΐου 1849) ήταν Αγγλίδα συγγραφέας. Ήταν η νεότερη από τις Αδελφές Μπροντέ.
Jugulator

Jugulator είναι ο τίτλος του 13ου στούντιο δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Οκτώβριο του 1997 μέσω της "SPV/Steamhammer" στην Ευρώπη και της "CMC International" στην Αμερική.
Θανάση σφίξε κι άλλο το ζωνάρι

Θανάση σφίξε κι άλλο το ζωνάρι είναι ο τίτλος ελληνικής κωμικής ταινίας του 1980, παραγωγής της Καραγιάννης - Καρατζόπουλος, στην οποία πρωταγωνιστεί ο Θανάσης Βέγγος
Λουκρητία Αγκουιάρι

Η Λουκρητία Αγκουιάρι ή Αγκουγιάρι ("Lucrezia Aguiari" ή "Agujari", Φερράρα 1743 – Πάρμα 18 Μαΐου 1783) ήταν Ιταλίδα σοπράνο, διάσημη για τις εκπληκτικές φωνητικές της δυνατότητες. Στην εποχή της δεν ήταν γνωστή με το πραγματικό της όνομα, αλλά με το -ουδόλως κολακευτικό- παρατσούκλι «La Bastardella».
Σούλης Παπαδόπουλος

Ο Σούλης Παπαδόπουλος (Νίκαια Αττικής, 19 Ιουλίου 1967) είναι Έλληνας πρώην ποδοσφαιριστής και νυν προπονητής. Έχει εργαστεί μέχρι σήμερα ως προπονητής σε 21 διαφορετικούς συλλόγους, μετρώντας στο ενεργητικό του περισσότερες από 350 παρουσίες στους πάγκους.
Ηγεμόνας Μεχμέτ

Ο Ηγεμόνας Μεχμέτ (τούρκικα:Şehzade Mehmed) (1521-1543) ήταν ο πρώτος γιος του Σουλεϊμάν Α΄ και της Χασεκί Χουρέμ Σουλτάν.Έγινε κυβερνήτης της Μανίσας όταν ο αδελφός του Ηγεμόνας Μουσταφά στάλθηκε απο εκεί στην Αμάσεια.
Νικόλαος Μεραμβελιωτάκης-Χριστοφακάκης

Ο Νικόλαος Μεραμβελιωτάκης-Χριστοφακάκης (Ιεράπετρα, 1959) ήταν Δήμαρχος Ιεράπετρας από την 1η Ιανουαρίου 1999 ως τις 31 Δεκεμβρίου 2006. Υπηρέτησε επί 2 συνεχείς θητείες ως Δήμαρχος. Από το 2013 ως το 2014 ήταν πρόεδρος του Δημοτικού Συμβουλίου Ιεράπετρας.
Γιόχαν Γκούσταφ Ντρόυζεν

Ο Γιόχαν Γκούσταφ Ντρόυζεν (Johann Gustav Droysen, 6 Ιουλίου 1808 – 19 Ιουνίου 1884) ήταν Γερμανός ιστορικός. Το έργο του για τον Μέγα Αλέξανδρο ήταν το πρώτο που παρουσίασε μια νέα σχολή σκέψης των Γερμανών ιστορικών, η οποία εξιδανίκευσε την μορφή εξουσίας και ισχύος των λεγομένων μεγάλων ανδρών.
Ηγεμόνας Τζιχανγκίρ

Ο Ηγεμόνας Τζιχανγκίρ ("Şehzade Cihangir", 9 Δεκεμβρίου 1531 - 27 Νοεμβρίου 1553) ήταν το έκτο και μικρότερο παιδί της Χασεκί Χουρέμ Σουλτάν και του Οθωμανού σουλτάνου Σουλεϊμάν Α' του Μεγαλοπρεπούς.
Στυλιανός Τυπάλδος

Ο Στυλιανός Τυπάλδος (1858 - 23 Οκτωβρίου 1957) ήταν Έλληνας εφοπλιστής, ο οποίος διετέλεσε δήμαρχος Ληξουρίου. Πέθανε εν ενεργεία δήμαρχος, σε ηλικία 99 ετών.
Five to One

To Five to One είναι το ενδέκατο και τελευταίο κομμάτι του δίσκου "Waiting for the Sun", ο τρίτος δίσκος του αμερικανικού ροκ συγκροτήματος The Doors, το οποίο κυκλοφόρησε τον Ιούλιο του 1968, από τη δισκογραφική εταιρεία Elektra Records.
Λουδοβίκος Θείρσιος

Ο Λουδοβίκος Θείρσιος (γερμανικά: Ludwig Thiersch, προφ. Λούντβιχ Τίερς, Μόναχο, 12 Απριλίου 1825 - ό.π., 10 Μαΐου 1909) ήταν Γερμανός ζωγράφος, κυρίως θεμάτων με μυθολογικό και αγιογραφικό ενδιαφέρον, με επιρροές από την Ελλάδα.
Absolutely Live

"Absolutely Live" είναι ο τίτλος του πρώτου ζωντανά ηχογραφημένου δίσκου του αμερικάνικου ροκ συγκροτήματος The Doors, ο οποίος κυκλοφόρησε τον Ιούλιο του 1970 μέσω της δισκογραφικής εταιρείας "Elektra Records".

Η ολοκλήρωση της συλλογής των κομματιών απαίτησε πολλές ώρες δουλειάς από τον παραγωγό Πολ Ρόθτσιλντ, ο οποίος σε συνέντευξη του το 1981 δήλωσε ότι πάνω από δύο χιλιάδες επεξεργασίες έγιναν στο συγκεκριμένο άλμπουμ.

Το ""Absolutely Live" επανακυκλοφόρησε το 1991 μαζί με το "Alive, She Cried" σαν διπλός δίσκος με τίτλο "In Concert", με την προσθήκη ενός κομματιού από το "An American Prayer" και ενός από το "Live at the Hollywood Bowl".
Άρτουρ Σνίτσλερ

Ο Άρτουρ Σνίτσλερ (, Βιέννη 15 Μαΐου 1862-21 Οκτωβρίου 1931) ήταν Αυστριακός πεζογράφος και θεατρικός συγγραφέας. 

Εβραϊκής καταγωγής, τόσο από την πλευρά του πατέρα του (επιφανούς λαρυγγολόγου) όσο και της μητέρας του, σπούδασε ιατρική και εργάστηκε στην Γενική Πολυκλινική της Βιέννης, ενδιαφερόμενος ιδιαίτερα για την ψυχιατρική. Το 1893 εγκατέλειψε το νοσοκομείο και αφοσιώθηκε ουσιαστικά στη λογοτεχνία. 

Τα έργα του διακρίνονταν για σεξουαλικότητα (ο Φρόυντ είπε ότι ο Σνίτσλερ κατάλαβε από διαίσθηση ό,τι επίπονα προσπαθούσε να εξηγήσει σε άλλους) και προκάλεσαν σκάνδαλο. Ειδικά το θεατρικό του έργο "Reigen" (γνωστό με τον γαλλικό τίτλο "La Ronde" και στα Ελληνικά "Το ερωτικό γαϊτανάκι"), απαγορεύτηκε από την λογοκρισία κι έγινε αιτία να κατηγορηθεί ο συγγραφέας από την κοινή γνώμη ως «Εβραίος πορνογράφος» με συνέπεια να το αποσύρει ο ίδιος από τις γερμανόφωνες χώρες. Το έργο έχει θέμα του τις αλλεπάλληλες ερωτικές συνευρέσεις μεταξύ προσώπων όλων των κοινωνικών τάξεων, οι σχέσεις μεταξύ των οποίων ξεκινούν από μια πόρνη και καταλήγουν πάλι σ’ αυτήν. Η επιτυχία στο εξωτερικό ήταν μεγάλη και μόνο το 1982 ο γιος του συγγραφέα επέτρεψε γερμανόφωνες παραστάσεις του έργου. 

Σκάνδαλο και απαγόρευση της λογοκρισίας προκάλεσε επίσης το θεατρικό έργο "Ο καθηγητής Μπερνάρντι" που είχε θέμα του τον αντισημιτισμό. Τέλος, η νουβέλλα του "Υπολοχαγός Γκουστλ", το πρώτο έργο της γερμανικής πεζογραφίας σε εσωτερικό μονόλογο, προκάλεσε την καθαίρεση του Σνίτσλερ από τον βαθμό του τού εφέδρου αξιωματικού του Υγειονομικού Σώματος γιατί θεωρήθηκε ότι αποδοκίμαζε τον κώδικα τιμής των αξιωματικών της Αυστρουγγαρίας.
Zentralblatt MATH

Η Κεντρική Μαθηματική Εφημερίδα, περισσότερο γνωστή ως Zentralblatt MATH στα γερμανικά (αγγλικά: "central math journal"), είναι μια υπηρεσία του εκδοτικού οίκου "Springer Science+Business Media", που παρέχει σχόλια και περιλήψεις για τα άρθρα στα καθαρά και εφαρμοσμένα μαθηματικά. Πρόκειται για μια μεγάλη διεθνή υπηρεσία ανασκόπησης, η οποία καλύπτει το σύνολο του τομέα των μαθηματικών. Χρησιμοποιεί τους κωδικούς ταξινόμησης μαθηματικών θεμάτων ("Mathematics Subject Classification") για να οργανώσει ανά θέμα τις ανασκοπήσεις της.
Strange Days

"Strange Days" είναι ο τίτλος του δεύτερου στούντιο δίσκου του αμερικανικού ροκ συγκροτήματος The Doors, ο οποίος ηχογραφήθηκε από τον Μάιο μέχρι τον Αύγουστο του 1967 και κυκλοφόρησε στις 25 Σεπτεμβρίου εκείνης της χρονιάς.

Το άλμπουμ επανεκδόθηκε σε μορφή CD στις 18 Ιουλίου 2000 από την "EastWest".
Εγκυκλοπαίδεια των Μαθηματικών

Η Εγκυκλοπαίδεια των Μαθηματικών, γνωστή επίσης ως ΕΤΜ, (αγγλικά: Encyclopedia of Mathematics, αρχικά ονομαζόταν "Encyclopaedia of Mathematics", επίσης είναι γνωστή ως EOM) είναι ένα μεγάλο έργο αναφοράς στα μαθηματικά. Η εγκυκλοπαίδεια είναι διαθέσιμη σε μορφή βιβλίου και σε σύμπακτο δίσκο (CD-ROM). Η έκδοση του 2002 περιέχει περισσότερα από 8.000 λήμματα που καλύπτουν τους περισσότερους τομείς των μαθηματικών, σε μεταπτυχιακό επίπεδο, και η παρουσίασή τους είναι τεχνικής φύσης.
KWrite

Το KWrite είναι ένας επεξεργαστής απλού κειμένου (αγγλ. text editor). Αποτελεί μέρος του πακέτου λογισμικού του KDE. Είναι ελεύθερο λογισμικό αδειοδοτημένο με την GNU Lesser General Public License (LGPL).
Γιόζεφ φον Άιχεντορφ

Ο Γιόζεφ φον Άιχεντορφ (Joseph Karl Benedikt Freiherr (Baron) von Eichendorff, Κάστρο Λούμποβιτς (Lubowitz), Ράτιμπορ, Άνω Σιλεσία, 10 Μαρτίου 1788 - Νάισσε, Άνω Σιλεσία 26 Νοεμβρίου 1857) ήταν Γερμανός ποιητής και μυθιστοριογράφος του γερμανικού Ρομαντισμού.
Θεώρημα του Φράιμαν

Στα μαθηματικά, το Θεώρημα του Φράιμαν (Freiman) είναι ένα αποτέλεσμα Συνδυαστικής στη Θεωρία των Αριθμών. Κατά μία έννοια συμμετέχει με ποσοστό στην κατά προσέγγιση δομή των συνόλων των ακεραίων, που, λαμβάνοντας δύο την κάθε φορά, περιέχουν υψηλό ποσοστό των εσωτερικών αθροισμάτων τους.
Γεβγκένι Γεφτουσένκο

Ο Γεβγκένι Γεφτουσένκο ("Евге́ний Алекса́ндрович Евтуше́нко", 18 Ιουλίου 1932 - 1 Απριλίου 2017) ήταν Ρώσος ποιητής, μυθιστοριογράφος, θεατρικός συγγραφέας, δοκιμιογράφος, ηθοποιός και σκηνοθέτης κινηματογραφικών έργων.

Σπούδασε στο Ινστιτούτο Φιλολογίας Γκόρκυ της Μόσχας, το οποίο όμως εγκατέλειψε πρόωρα. Το 1952 δημοσίευσε την πρώτη του ποιητική συλλογή και έγινε μέλος της Ένωσης Σοβιετικών Συγγραφέων. Ένα από τα πρώτα ποιήματά του, το "Κάτι μου συμβαίνει", έγινε δημοφιλές τραγούδι. Το 1955 έγραψε ένα ποίημα στο οποίο χαρακτηρίζει τα σοβιετικά σύνορα σαν εμπόδιο στην ζωή του. Ήταν μια από τις αφορμές για τις οποίες εκδιώχθηκε το 1957 από το Φιλολογικό Ινστιτούτο και του απαγορεύτηκαν τα ταξίδια. Αλλά απέκτησε μεγάλη δημοτικότητα και οι κρίσεις επιφανών ποιητών, Ρώσσων και ξένων ήταν πολύ ευνοϊκές.

Το 1961 έγραψε το περιφημότερο ποίημά του, το "Μπάμπι Γιαρ". Αναφέρεται στην σφαγή των Εβραίων του Κιέβου από τους Ναζί τον Σεπτέμβριο του 1941, αλλά ο Γεφτουσένκο καταγγέλλει ταυτόχρονα και την παραποίηση του γεγονότος από Σοβιετικής πλευράς καθώς και τον έντονο αντισημιτισμό της Σοβιετικής Ένωσης. Την ίδια χρονιά έγραψε και τους "Κληρονόμους του Στάλιν", όπου αναφέρει ότι ο Σταλινισμός επιβίωσε του Στάλιν και κάνει έκκληση να μη ξαναφανεί.

Παρά τις κριτικές του κατά του Σοβιετικού καθεστώτος, την διαμαρτυρία του για την δίκη του Γιόζεφ Μπρόντσκυ και την καταδίκη εκ μέρους του της εισβολής του Συμφώνου της Βαρσοβίας στην Τσεχοσλοβακία το 1968, θεωρήθηκε από πολλούς αντιφρονούντες ως ανειλικρινής.

Μετά την πτώση του Κομμουνισμού στην Σοβιετική Ένωση ο Γεφτουσένκο (μέλος ήδη του Κοινοβουλίου από το 1989) υποστήριξε τον Μιχαήλ Γκορμπατσώφ και εν συνεχεία τον Μπορίς Γιέλτσιν τον οποίον όμως αποκήρυξε όταν ο τελευταίος έστειλε τανκς στην Τσετσενία.

Τα τελευταία χρόνια της ζωής του έζησε για μεγάλα χρονικά διαστήματα στις Ηνωμένες Πολιτείες, όπου δίδαξε ποίηση και κινηματογράφο σε πανεπιστήμια.
Σάαλαχ

Ο Σάαλαχ (γερμανικά: "Saalach") είναι ποταμός μήκους 103 χλμ στην Αυστρία και στη Γερμανία και αριστερός παραπόταμος του Σάλτσαχ. Έχει συνολική λεκάνη απορροής 1.043 τετραγωνικά χιλιόμετρα.
Ηγεμόνας Μαχμούτ

Ο Ηγεμόνας Μαχμούτ (τούρκικα:Şehzade Mahmud) (1512-1521) ήταν Οθωμανός πρίγκηπας και πρώτος γιος του Σουλεϊμάν Α' του Μεγαλοπρεπή και της Φιουλανέ Χατούν, της πρώτης γυναίκας του, η οποία ήταν Ελληνίδα.
Σπόρτπαρκ Ντε Χάικαντ

<br>

Το Σπόρτπαρκ Ντε Χάικαντ είναι ποδοσφαιρικό γήπεδο στο Χρόσμπεκ (Groesbeek) της Ολλανδίας και είναι έδρα της ομάδας Αχίλλες '29.
Βλάντιμιρ Βάις

Ο Βλάντιμιρ Βάις (γεν. 30 Νοεμβρίου 1989) είναι Σλοβάκος ποδοσφαιριστής που παίζει ως εξτρέμ στην ομαδα της Αλ Γκαράφα ΣΚ του Κατάρ.
Λι Μπόουερι

Ο Λι Μπόουερι (Αγγλικά: Leigh Bowery, 26 Μαρτίου 1961 – 31 Δεκεμβρίου 1994) ήταν ένας Αυστραλός performance artist, club promoter, ηθοποιός, ποπ σταρ, μοντέλο και σχεδιαστής μόδας ο οποίος κατοικούσε στο Λονδίνο. Ο Λι Μπόουερι έχει χαρακτηριστεί ως μια από τις πιο σημαντικές προσωπικότητες της δεκαετίας του '80 και του '90, στους χώρους της μόδας και της τέχνης στη Νέα Υόρκη και το Λονδίνο. Έχει επηρεάσει σε μεγάλο βαθμό πολλούς καλλιτέχνες όπως τους, Meadham Kirchhoff, Alexander McQueen, Lucian Freud, Vivienne Westwood, Boy George, Antony and the Johnsons, Lady Gaga, John Galliano, the Scissor Sisters, David LaChapelle, Lady Bunny όπως επίσης και πολλές Nu-Rave μουσικές μπάντες και clubs της Νέας Υόρκης και του Λονδίνου με τις αβάντ-γκάρντ ιδέες του. Ένα από τα πιο αξιόλογα αποσπάσματα για τον Λι Μπόουερι ήταν:

"″Ο Λι Μπόουερι, περιφερειακός με την έννοια της πρακτικής τέχνης συνδύασε τον Ντανταϊσμό και την τέχνη του σώματος ανακατασκευάζοντας την εικόνα του κατά την εκτέλεση του έργου του... [αυτός] χρησιμοποιεί την έκφραση του άλλου για να δημιουργήσει μια μορφή ενός πολιτισμικού lip-synching τρανσβεστισμού.″"
Ευστάθιος Ανθόπουλος

Ο Ευστάθιος Ανθόπουλος (Τριανταφυλλιά Σερρών, 1926 - 19 Απριλίου 1988) ήταν Έλληνας πολιτικός. Διετέλεσε βουλευτής Σερρών με την Ένωση Κέντρου και διοικητής του ΟΓΑ από το 1985 ως το θάνατό του.
Erotica

Το Erotica είναι το πέμπτο στούντιο άλμπουμ της Αμερικανίδας τραγουδίστριας - τραγουδοποιό Μαντόνα, το οποίο κυκλοφόρησε στις 20 Οκτωβρίου 1992 από την Maverick Records. Μαζί με το άλμπουμ κυκλοφόρησε και το "Sex", ένα "coffee-table" βιβλίο που περιέχει χαρακτηριστικές φωτογραφίες της Μαντόνα. Η ίδια χρησιμοποίησε ένα "alter-ego" για το Erotica και το Sex ταυτόχρονα, που ονομάζεται Mistress Dita, εμπνευσμένο από την ηθοποιό Dita Parlo και μιλά για το σεξ και το ειδύλλιο. Ωστόσο, διάφορα άλλα τραγούδια, έχουν ένα πιο εξομολογητικό ύφος, επηρεασμένα από την απώλεια δύο στενών φίλων της Μαντόνα από AIDS.

Η Madonna ηχογράφησε το άλμπουμ στη Νέα Υόρκη με τους Shep Pettibone και André Betts ενώ εργαζόταν σε άλλα έργα.Σύμφωνα με τον πρώτο, οι συνθέσεις της Μαντόνα ήταν σοβαρές και έντονες, κατευθύνοντας τη δημιουργική κατεύθυνση των τραγουδιών σε πιο προσωπικό έδαφος. Την παραγωγή του άλμπουμ εξιστορεί ο Pettibone σε ένα άρθρο με τίτλο "Erotica Diaries", στο περιοδικό Icon της Μαντόνα.

Μετά την κυκλοφορία του, ο δίσκος έλαβε γενικά ευνοϊκές κριτικές. Κάποιοι από αυτούς τον θεώρησαν ως έναν από τους πιο περιπετειώδης της Μαντόνα και επαίνεσαν τις παρατηρήσεις της στα ταμπού και το AIDS. Ωστόσο, άλλοι επέκριναν τα φωνητικά της Μαντόνα στο "Erotica" λέγοντας ότι ήταν λιγότερο επιτυχής απ' τα προηγούμενα άλμπουμ της. Έφτασε στο νούμερο δύο στις Ηνωμένες Πολιτείες και το Ηνωμένο Βασίλειο και έχει πιστοποιηθεί δύο φορές πλατινένιο και στις δύο χώρες.
Τζουζέππε Τομάζι ντι Λαμπεντούζα

Ο Τζουζέππε Τομάζι ντι Λαμπεντούζα ("Giuseppe Tomasi di Lampedusa", Παλέρμο, 23 Δεκεμβρίου 1896 − Ρώμη, 23 Ιουλίου 1957) ήταν Ιταλός συγγραφέας. Έγραψε ένα και μοναδικό μυθιστόρημα, τον πασίγνωστο "Γατόπαρδο".

Καταγόταν από μεγάλη αριστοκρατική σικελική οικογένεια, που η παράδοση θέλει να έχει βυζαντινές ρίζες. Το 1934, με τον θάνατο του πατέρα του, κληρονόμησε τους τίτλους του 12ου Δούκα της Πάλμα, του 11ου Πρίγκιπα της Λαμπεντούζα, του Βαρώνου του Μοντεκιάρο και της Τορέτα, και του Μεγιστάνα (Grande) Πρώτης Τάξης της Ισπανίας. Ήταν γιος του Τζούλιο Μαρία Τομάζι (1868-1934) και της Βεατρίκης Μαστροτζιοβάννι Τάσκα ντι Κουτό (1870-1946). Έμεινε μοναχοπαίδι, μετά τον θάνατο από διφθερίτιδα της μεγαλύτερης αδελφής του το 1897. Άρχισε το 1915 να σπουδάζει νομικά στη Ρώμη, αλλά δεν πήρε ποτέ πτυχίο αφού την ίδια χρονιά επιστρατεύθηκε και πήρε μέρος ως υπολοχαγός στην καταστροφική για τους Ιταλούς μάχη του Καπορέττο. Αιχμαλωτίσθηκε από τους Αυστριακούς και φυλακίσθηκε στην Ουγγαρία, δραπέτευσε όμως και γύρισε με τα πόδια στην Ιταλία.

Μετά τον πόλεμο ταξίδεψε πολύ με τη μητέρα του, με την οποία ήταν στενά συνδεδεμένος, μελέτησε ξένη λογοτεχνία και ήταν τότε που συνέλαβε την ιδέα του μελλοντικού του μυθιστορήματος, του "Γατόπαρδου". Το 1932 νυμφεύθηκε στη Ρίγα μια Γερμανίδα της Λεττονίας, την Αλεξάνδρα Βολφ φον Στόμερζεε, φοιτήτρια της ψυχανάλυσης.

Ο "Γατόπαρδος" είναι το μοναδικό μυθιστόρημα του Λαμπεντούζα. Απορρίφθηκε από δύο εκδότες και τελικά εκδόθηκε ένα χρόνο μετά τον θάνατό του. Αναφέρεται στα σικελικά δρώμενα κατά το Risorgimento Ιταλική ενοποίηση και στον στωικισμό με τον οποίο ο κεντρικός ήρωας αντιμετωπίζει την επερχόμενη ανατροπή καθεστώτων και αξιών. Υπάρχει μια ταύτιση της οικογένειας την ιστορία της οποίας αφηγείται το έργο, με την οικογένεια του συγγραφέα: Πέραν της όλης ατμόσφαιρας, στο οικόσημο των Τομάζι ντι Λαμπεντούζα απεικονίζεται μια λεοπάρδαλη, για την οποία γίνεται λόγος μέσα στο κείμενο του μυθιστορήματος.

Το έργο δίχασε τους διανοούμενους, αλλά σημείωσε τεράστια εκδοτική επιτυχία. Μεγάλη επίσης ήταν η επιτυχία της ομώνυμης ταινίας του Λουκίνο Βισκόντι.

* Ο αστεροειδής 14846 Λαμπεντούζα, που ανακαλύφθηκε το 1989, ονομάσθηκε έτσι προς τιμή του συγγραφέα, καθώς ο πρωταγωνιστής του "Γατόπαρδου" πρίγκιπας Φαμπρίτσιο Σαλίνα περιγράφεται ως ερασιτέχνης αστρονόμος.
Αλτς

Ο Αλτς ("Alz") είναι ποταμός στη Βαυαρία, νότια Γερμανία. Πηγάζει από τη λίμνη Χίμζεε σε υψόμετρο 518 μέτρων. Είναι δεξιός παραπόταμος του Ινν, στον οποίο εκβάλλει στο Μαρκτλ. Πόλεις πάνω στον Αλτς είναι οι Άλτενμαρκτ, Τρόστμπεργκ, Γκάρχινγκ και Μπουργκκίρχεν.

Ο Αλτς χωρίζεται στον άνω και στον κάτω Αλτς. Ο Άνω Αλτς είναι το τμήμα του ποταμού από τις πηγές ως το Άλτενμαρκτ και το κάτω τμήμα του ποταμού είναι από το Άλτενμαρκτ έως τις εκβολές του.
Ζορζ Ατς

Ο Ζορζ Ατς ήταν Γάλλος ποδοσφαιριστής και μετέπειτα προπονητής. Γεννήθηκε στις 11 Μαΐου 1917 στο Μονζερόν και πέθανε στις 12 Μαΐου 2007 στο Ροσφόρ (Σαράντ-Μαριτίμ).
Γκρόσαχε

Ο Γκρόσαχε (Großache) είναι ποταμός μήκους 79 χλμ, στα ανατολικά του αυστριακού ομόσπονδου κρατιδίου του Τυρόλου και της βαυαρικής περιοχής Χίμγκαου.
Ευάγγελος Αρβανιτάκης

Ο Ευάγγελος Αρβανιτάκης (1907 - 4 Αυγούστου 1971) ήταν Έλληνας γιατρός και πολιτικός από την Εύβοια, που διετέλεσε βουλευτής και υπουργός.
Ιλτς

μικρογραφία|O ποταμός Ιλτς κοντά στο Πασάου
Ο Ιλτς (Ilz) είναι ποταμός που διασχίζει το Βαυαρικό δάσος στη Γερμανία. Είναι αριστερός παραπόταμος του Δούναβη και έχει μήκος 65 χλμ.

Ο Ίλτζ πηγάζει κοντά στο όρος Ραχέλ. Στην πόλη Πασάου τελικά εκβάλλει στο Δούναβη. Άλλη πόλη πάνω στον Ιλτς είναι το Φέρστενεκ.
Ζωή Κεχαγιά

H Ζωή Κεχαγιά, γεννημένη στις 12 Δεκεμβρίου 1979 στη Θεσσαλονίκη, είναι Ελληνίδα καλαθοσφαιρίστρια. Διαθέτοντας ύψος 1,73 μέτρα αγωνίζεται ως Point Guard και Shooting Guard.

H Κεχαγιά ξεκίνησε την αγωνιστική της πορεία ως κομμάτι της ομάδας του Αίαντα Ευόσμου. Ακολούθησε η μεταγραφή της στην ομάδα του Ηρακλή Θεσσαλονίκης, με τον οποίο αναδείχθηκε πρώτη σκόρερ στην Α2 Εθνική και δύο χρόνια μετά στην Α1 Εθνική. Το 2002 φόρεσε τα χρώματα της Ακαδημίας Ηλιούπολης, συνεχίζοντας την καριέρα της στο κορυφαίο πρωτάθλημα.

Επόμενος σταθμός της ήταν ο Άρης Χολαργού με τον οποίο πραγματοποίησε και την πρώτη της διεθνή εμφάνιση στα πλαίσια του EuroCup το 2009. Το καλοκαίρι της ίδια χρονιάς έκανε προσφυγή στο ΑΣΕΑΔ μαζί με συναθλήτριές της εναντίον του συλλόγου, με τον αθλητικό δικαστή να αποφασίζει υπέρ του Άρη κρίνοντας ότι οι αθλήτριες "«υπέπεσαν σε πειθαρχικά παραπτώματα»". Ακολούθησαν ακόμη δύο ακροάσεις στις οποίες η αθλήτρια βγήκε κερδισμένη: η πρώτη αφορούσε αίτημα του Χολαργού για δεκάμηνη τιμωρία, ενώ η δεύτερη έδωσε το Νοέμβριο στην Κεχαγιά το δικαίωμα να λάβει μεταγραφή σε άλλη ομάδα και συνάμα να διεκδικήσει δεδουλευμένα από τον Άρη.

Αφού ολοκληρώθηκε η παραπάνω διαδικασία, υπέγραψε συμβόλαιο με την ομάδα του Αθηναϊκού. Με την ομάδα του Βύρωνα κατέκτησε τρία Πρωταθλήματα Ελλάδος και τρία Κύπελλα Ελλάδος (201020112012). Ήταν επίσης μέλος της ομάδας που πέτυχε την κατάκτηση του Eurocup το 2010, του μοναδικού ευρωπαϊκού τροπαίου στην ιστορία του γυναικείου ελληνικού μπάσκετ, έχοντας παράλληλα ευτυχήσει αυτό να συνοδεύεται από Τριπλ Κράουν.

Το καλοκαίρι του 2013 αποχώρησε δυσαρεστημένη από το σύλλογο υποστηρίζοντας σε συνέντευξή της ότι ο Αθηναϊκός "«ξεπέρασε κάθε όριο στην ασυνέπεια και δυστυχώς, προδόθηκε από τους δικούς του ανθρώπους»". Από τον Ιούλιο του 2013 η Κεχαγιά αγωνίζεται στην ομάδα του Ιπποκράτη Κω.
Εξέγερση του Χατζί Προντάνοβα

thumb|right|200px|Ο Χατζή Προντάν, ηγέτης της εξέγερσης
Η Εξέγερση του Χατζί Προντάνοβα (σερβικά: "Хаџи Проданова буна") ήταν μια Σερβική εξέγερση που έγινε το 1814. Αρχηγός της ήταν ο Χατζή Προντάν Γκλιγκορίεβιτς που εξεγέρθηκε κατά των Οθωμανικών μέτρων και βίας μετά την καταστολή της πρώτης Σερβικής εξέγερσης. Τελείωσε με νίκη των Οθωμανών με την συμβολή του Μίλος Ομπρένοβιτς.

Η εξέγερση ξέσπασε ξαφνικά και χωρίς καμία προετοιμασία στο Ναχαγιέ Ποζέτσκα σε απάντηση σε μια σειράς κατασταλτικών μέτρων και φόρων που επιβάλλονται από τους Τούρκους. Η άμεση αιτία ήταν μια σύγκρουση στο μοναστήρι Τρνάβα μεταξύ Σέρβων και Τούρκων, οι αρχηγοί των Σέρβων ήταν ο ηγούμενος Παΐσιος και ο Μιχαήλο, αδελφός του Χατζή όπου συνελήφθησαν. Τότε ο Χατζή Προντάν ξεκίνησε εξέγερση που επεκτάθηκε και στο Κραγκούγιεβατς και στο Ναχαγιέ Γιαγκόντινα.

Προτάθηκε στον Μίλος Ομπρένοβιτς η ηγεσία αλλά αρνήθηκε λόγω έλλειψης προετοιμασίας. Ωστόσο ο Μίλος πρόσφερε στον βεζίρη Σουλεϊμάν Πασά την βοήθειά του για να καταστείλει την εξέγερση, με την υπόσχεση ότι θα συγχωρεθούν όσοι επαναστάτες πιαστούν αιχμάλωτοι και θα αφεθούν ελεύθεροι. Ο Μίλος κατέστειλε την εξέγερση αντιμετωπίζοντας μεγάλη αντίσταση στο Κραγκούγεβατς. Μετά από μια νίκη σε μάχη οι εξεγερμένοι δεν κατάφεραν άλλη νίκη, όσοι μπόρεσαν και ο Χατζής κατέφυγαν στην Αυστρία.

Μετά τη καταστολή της εξέγερση ο Βεζύρης δεν τήρησε την υπόσχεση στον Ομπρένοβιτς, έδωσε εντολή και μεταφέρθηκαν οι 300 που υψηλοί αιχμάλωτοι στο Βελιγράδι όπου εκτελέστηκαν, άλλοι με αποκεφαλισμό κι άλλοι με παλούκωμα.
Στάντιον Γάλγεουαρντ

Το Στάντιον Γάλγεουαρντ είναι ποδοσφαιρικό γήπεδο στην Ουτρέχτη της Ολλανδίας και είναι έδρα της ΦΚ Ουτρέχτη. Αντικατέστησε το Στάντιον Νιου Γάλγεουαρντ, το οποίο βρισκόταν στην ίδια θέση.
Μάχη της Λοζνίτσα

Η Μάχη της Λοζνίτσα ("σερβικά : Бој на Лозници") που έλαβε χώρα στις 5 και 6 Οκτωβρίου του 1810 ήταν μία από τις σύγκρουσής της πρώτης Σερβικής επανάστασης.
Περίπου 30.000 Τούρκοι κάτω από την εντολή του Αλή Πασά Βίνταζιτς ανέβηκαν τον Ντράβα φτάνοντας στην οχυρωμένη Λοζνίτσα. Τα τείχη της πόλης υπερασπίζονταν 1.200 Σέρβοι υπό τον Κνεζ Αντόνιγιε "Άντα" Μπογκίσεβιτς. Εκτιμώντας ότι αδυνατούν να αντισταθούν στις επιθέσεις των Τούρκων, ο Άντα ζήτησε την βοήθεια του Λούκα Λαζάρεβιτς. 

Μαθαίνοντας την πολιορκία της πόλης ο Καραγιώργης Πέτροβιτς απέστειλε επιστολή στον Πέταρ Ντόμπρνιακ να στείλει όσο γρηγορότερα μπορεί ενισχύσεις. Οι ενισχύσεις έφτασαν εγκαίρως, 10.000 στρατιώτες υπό τους Λούκα Λαζάρεβιτς και Γιάκοβ Νενάντοβιτς. Η μάχη άρχισε το πρωί στις 6 Οκτωβρίου 1810, η μάχη σώμα με σώμα, με τις σπάθες, διήρκεσε περίπου δύο ώρες. Τελικά νίκησαν οι Σέρβοι επαναστάτες, οι απώλειες ήταν 121 σέρβοι, 178 από αυτούς τραυματίστηκαν, ενώ στα ιστορικά συγγράμματα αναφέρονται τρεις φορές περισσότεροι νεκροί και τραυματίες Τούρκοι.

Μετά την απελευθέρωση της Λοζνίτσα από τους Τούρκους την άνοιξη του 1807 χτίστηκε ένα οχυρό με ακανόνιστη τάφρο σε ορθογώνιο σχήμα. Σήμερα στον ίδιο χώρο είναι παλιά εκκλησία, ο τάφος του Αντόνιγιε Μπογκίσεβιτς και το δημοτικό σχολείο που φέρει το όνομά του.
Φυσικά

Τα Φυσικά ή Φυσικής Ακροάσεως (Πολυτονικό: , Λατινική μτφρ: Physicae Auscultationes, κυριολεκτικά σημαίνει «"Πραγματείες περί Φυσικής"») είναι πραγματεία του Αριστοτέλη, που αποτελείται από οκτώ βιβλία. Είναι ένα από τα θεμελιώδη έργα της Δυτικής επιστήμης και φιλοσοφίας.

Στο έργο αυτό, ο Έλληνας φιλόσοφος εξέθεσε τις θεωρίες του για τις γενικές αρχές των φυσικών φαινομένων, ξεκινώντας από την ακόλουθη διαπίστωση: ο κόσμος χαρακτηρίζεται από την κίνηση, κίνηση συνεχή και κυκλική, γιατί ο κόσμος είναι σφαιρικός· τα επιμέρους όντα υπόκεινται και αυτά σε κυκλικές κινήσεις, γι΄αυτό και μπορούν να μετατοπιστούν και να αλλοιωθούν· το άπειρο είναι ανύπαρκτο στη φύση και αποτελεί νοηματικό κατασκεύασμα, κάτι που διαπιστώνεται από την αρίθμηση, που είναι μέθοδος του ανθρώπινου πνεύματος· υπάρχει, όμως, στη φύση το άπειρο μέσα στο πεπερασμένο (κάθε μέγεθος διαιρείται στο μισό), δηλαδή το ("δυνάμει άπειρον").

Επιπλέον, ο Αριστοτέλης, στο έργο αυτό υποστήριξε ότι η ύλη είναι μέγεθος συνεχές και δεν έχει κενά, όπως πίστευαν οι Πυθαγόρειοι, ενώ το ίδιο υποστήριξε και για την έννοια του χώρου, που είναι διαιρετός, επ΄ άπειρον (δυνάμει άπειρον), αλλά είναι και πεπερασμένος, όπως το σύμπαν. Έτσι, σύμφωνα με τον Αριστοτέλη, εάν ένα σώμα κινείται χωρίς να συναντήσει εμπόδιο, θα κινείται επ΄ άπειρον ("αρχή της αδρανείας"), ενώ όσο μεγαλύτερη είναι η πυκνότητα τού μέσου όπου κινείται ένα σώμα τόσο βραδύτερη είναι η κίνησή του.

Στο ίδιο έργο χρησιμοποίησε για πρώτη φορά στην επιστήμη τα γράμματα του αλφαβήτου για τη διατύπωση αλγεβρικών πράξεων και για πρώτη φορά τα μαθηματικά για την απόδειξη φυσικών νόμων. Απέδειξε επίσης ότι ο χρόνος είναι μέτρο της κίνησης, δηλαδή αριθμός που εκφράζει την κίνηση μέσα στο χώρο και αποδέχτηκε τη θεωρία του Πλάτωνα για τη βαρύτητα, δηλαδή τη θεωρία πως τα σώματα έλκονται μεταξύ τους.

Ο Αριστοτέλης στα "Φυσικά" του δεν αρκείται στην κατηγοριοποίηση των κατακτήσεων της ελληνικής φιλοσοφίας, αλλά επανεξετάζει τα θέματα και την ερευνητική μεθοδολογία, ανανεώνοντας τα ερωτήματα της φυσικής φιλοσοφίας. Βασικό αξίωμα της τελεολογικής θεωρίας του ήταν η φράση «"φύσις ουδέν μάτην ποιεί"». Εξετάζοντας την κίνηση των πραγμάτων στη φύση, αποφαίνεται ότι αυτή ενεργείται σε έναν πλήρη χώρο. Με αυτόν τον τρόπο, ο Αριστοτέλης, δεν υπερβαίνει το πρόβλημα της ύπαρξης του κενού, αλλά το γεγονός αυτό δεν είναι τυχαίο, είναι επιλεκτικό. Στον φυσικό κόσμο του φιλοσόφου τα πράγματα εξετάζονται βάσει της συμπεριφοράς τους και αποκλείεται το γεγονός της παρέμβασης για την εξέτασή τους, ώστε να μη διαταραχτεί η φυσική και αδέσμευτη κατάστασή τους. Συνεπώς, δεν ήταν ζητούμενο του Αριστοτέλη, ούτε όμως και του Δημόκριτου, η δυνατότητα του ανθρώπου να μεταπλάσει το φυσικό περιβάλλον μέσω της τεχνικής του επενέργειας αλλά να μετατρέψει τον άνθρωπο σε ένα ον άμεσα συνδεδεμένο με τη φύση.
Μάχη του Ιβάνκοβατς

Η Μάχη του Ιβάνκοβατς ("σερβικά : Бој на Иванковцу") είναι μία μάχη της πρώτης σερβικής επανάστασης που έγινε σε λόφο στην Τσούπρια, στη δεξιά όχθη του Μοράβα. Εκεί στις 18 Αυγούστου 1805 συγκρούστηκαν οι Σέρβοι επαναστάτες με τον Οθωμανικό στρατό. 

Η μάχη Ιβάνκοβατς ήταν η πρώτη σύγκρουση των Σέρβων επαναστατών με τον Οθωμανικό αυτοκρατορικό στρατό. Μέχρι τότε οι μάχες ήταν με το στρατό της κυβέρνησης του σφετεριστή Νταχί. Αυτή η νίκη ανέβασε το ηθικό σε όλους τους Σέρβους του Πασαλικίου. Στο δεύτερο μισό του 20ου αιώνα στην περιοχή της μάχης κατασκευάστηκε μνημείο.
Νίκολα Γκρίμποβιτς

Ο Νίκολα Γκρίμποβιτς ("σερβικά : Никола Грбовић"), ήταν ένας από τους ηγέτες της πρώτης σερβικής επανάστασης.

Προεπαναστατικά και κατά την διάρκεια της ήταν Κνεζ της Κολουμπάρα στο νεχαγιέ του Βάλιεβο. Συμμετείχε ενεργά στην οργάνωση και τη διαχείριση των εσωτερικών της περιοχής του κατά τη διάρκεια της εφαρμογής των προνομίων του 1793/94 και του 1796. Πήρε μέρος στις μάχες ενάντια στις προσπάθειες του Οσμάν Πασβάζογλού να να σφετερισθεί το πασαλίκι του Βελιγραδίου.

Συμμετείχε στην εξέγερση του 1804 μαζί με τον γιο του Μίλοβαν Γκρίμποβιτς. Συμμετείχε στην απελευθέρωση του Βάλιεβο και τις πρώτες μάχες του Βελιγραδίου. Συμμετείχε στις διαπραγματεύσεις με τον Μπετσίρ Πασά το 1804. Πέθανε το 1806.
Ράντοβαν Γκρίμποβιτς

Ο Ράντοβαν Γκρίμποβιτς ("σερβικά : Радован Грбовић") (Mratišić στο Βάλιεβο ; - ; 1832) , ήταν ένας από τους ηγέτες της πρώτης σερβικής επανάστασης.

Ήταν γιος του Νικόλα κι αδελφός του Μίλοβαν. Μετά τον θάνατο του αδελφού του Μίλοβαν το 1808 τον αντικατέστησε σαν Κνεζ της Κολουμπάρα στο νεχαγιέ του Βάλιεβο.

Κατά την περίοδο 1809 - 1813 έλαβε μέρος στις μάχες του ποταμού Ντρίνα. Επίσης συμμετείχε στην δεύτερη εξέγερση αλλά αμέσως μετά αποσύρθηκε από το προσκήνιο.
Home and Dry

Το Home and Dry είναι τραγούδι των Pet Shop Boys που κυκλοφόρησε ως το πρώτο single του άλμπουμ "Release" και έχει μπει στα τοπ 15 των βρετανικών τσαρτ στον αριθμό 14 και στο αριθμό 44 των αμερικάνικων τσαρτ.

Το τραγούδι φημίζεται για τους οπαδούς των Pet Shop Boys για το ασυνήθιστο βίντεοκλιπ, σε σκηνοθεσία Βόλφγκανγκ Τίλμαν, δείχνοντας ποντίκια που τρέχουν σε όλα τα κομμάτια και να τρώνε τα τρόφιμα που απορρίπτονται στο σταθμό Tottenham Court Road του μετρό. Υπάρχουν μόνο μερικές βολές του ντουέτο. Πολλοί θεώρησαν αυτή ήταν μια περίεργη επιλογή για το βίντεο της προβάδισμα και μόνο, και ότι λόγω των εμπορικώς ελκυστικά του βίντεο, το τραγούδι δεν επιτευχθεί το επίπεδο της επιτυχίας θα μπορούσε να έχει.